Document ID: 31995R2953

ΚΑΝΟΝΙΣΜΟΣ (ΕΚ) αριθ. 2953/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για τον καθορισμό της ελάχιστης περιεκτικότητας σε άμυλο των γεωμήλων που προορίζονται για την παραγωγή αμύλου σε όλα τα κράτη μέλη για την περίοδο εμπορίας 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1868/94 του Συμβουλίου της 27ης Ιουλίου 1994 για την καθιέρωση καθεστώτος ποσοστώσεων για την παροχή αμύλου γεωμήλων (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 2,
Εκτιμώντας:
ότι ο κανονισμός (ΕΚ) αριθ. 97/95 της Επιτροπής της 17ης Ιανουαρίου 1995 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή που πρέπει να καταβληθούν στους παραγωγούς γεωμήλων καθώς και του κανονισμού (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων (3), όπως τροποποιήθηκε τελευταία από τον κανονισμό (ΕΚ) αριθ. 1949/95 (4), έχει καθορίσει, μεταξύ άλλων, σε 13 % την ελάχιστη περιεκτικότητα σε άμυλο των παρτίδων γεωμήλων που παραδίδονται στα αμυλοποιεία 7 ότι στον εν λόγω κανονισμό έχει επίσης προβλεφθεί, στο άρθρο 6 παράγραφος 2 δεύτερο εδάφιο, ότι μετά από αιτιολογημένη αίτηση ενός κράτους μέλους μπορεί να υπάρξει παρέκκλιση από τον κανόνα αυτό, ιδίως για κλιματικούς λόγους, μέχρις περιεκτικότητας σε άμυλο 12,8 % 7
ότι, μετά από τις έκτακτες κλιματικές συνθήκες που σημειώθηκαν στις περιοχές παραγωγής γεωμήλων κατά το καλοκαίρι 1995 που χαρακτηρίζονται από υψηλή βροχόπτωση, είναι σκόπιμο, για τις αιτήσεις που υποβλήθηκαν κατ' αυτή την έννοια από ορισμένα κράτη μέλη, να μειωθεί το όριο της ελάχιστης περιεκτικότητας σε άμυλο κατά ποσοστό 2 % της ποσότητας γεωμήλων που θα επεξεργασθεί το αμυλοποιείο χωρίς η παρέκκλιση αυτή να συνεπάγεται τροποποίηση της κλίμακας αμύλου που έχει καθορισθεί στο παράρτημα ΙΙ του κανονισμού (ΕΚ) αριθ. 97/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Επιτρέπεται να δεχθούν παρτίδες γεωμήλων με περιεκτικότητα σε άμυλο όχι χαμηλότερη από 12,8 % τα ακόλουθα κράτη μέλη:
Αυστρία, Γαλλία, Κάτω Χώρες, Γερμανία και Δανία.
2. Η ελάχιστη τιμή που θα πληρωθεί για τα γεώμηλα με περιεκτικότητα σε άμυλο που περιλαμβάνεται μεταξύ 12,8 % συμπεριλαμβανομένου, και 13 % ισούται με την ελάχιστη τιμή που θα ισχύει για περιεκτικότητα σε άμυλο 13 %.
3. Οι παρτίδες που γίνονται αποδεκτές με τον τρόπο αυτό δεν είναι δυνατόν να υπερβούν το 2 % των ποσοτήτων που προβλέπονται στις συμβάσεις καλλιέργειας, τις οποίες θα επεξεργαστεί το αμυλοποιείο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 3
2
17
18